ສຳນັກຂ່າວສານສູນກາງຂອງ ສປປ ເກົາຫຼີ ລາຍງານໃນວັນທີ 10 ກຸມພານີ້ວ່າ: ວັນທີ 9 ກຸມພານີ້, ທ່ານ ກິມໂຢງນາມ ປະທານຄະນະກຳມະການປະຈຳສະພາປະຊາຊົນສູງສຸດ ສປປ ເກົາຫຼີ ທີ່ນຳພາຄະນະຜູ້ແທນລະດັບສູງໄປຢ້ຽມຢາມ ສ.ເກົາຫຼີ ໄດ້ພົບປະເຈລະຈາກັບທ່ານ ມູນເຈອິນ ປະທານາທິບໍດີ ສ.ເກົາຫຼີໃນເວລາທີ່ເຂົ້າຮ່ວມກິດຈະກຳທີ່ກ່ຽວຂ້ອງ.
ຂ່າວແຈ້ງວ່າ: ການພົບປະດັ່ງກ່າວຈັດຂຶ້ນກ່ອນພິທີໄຂງານໂອລິມປິກລະດູໜາວພຽງຊາງ, ສອງຝ່າຍໄດ້ຢື້ຢາມຖາມຂ່າວຢ່າງສະໜິດສະໜົມກັນແລະຖ່າຍຮູບເປັນທີ່ລະລຶກ.
ວັນທີ 9 ກຸມພານີ້, ຄະນະຜູ້ແທນລະດັບສູງຂອງ ສປປ ເກົາຫຼີ ໄດ້ເດີນທາງໄປຮອດສະໜາມບິນເຊອູນຂອງ ສ.ເກົາຫຼີ ໂດຍຍົນພິເສດ,ເພື່ອເຂົ້າຮ່ວມພິທີໄຂງານໂອລິມປິກລະດູໜາວພຽງຊາງທີ່ຈັດຂຶ້ນໃນຕອນຄ່ຳມື້ດັ່ງກ່າວ.